Mengelmoeskardoes – toortsie.com
Maart 20, 2018 Maart 22, 2018 ~ Toortsie
Ek lees graag blograad, raad wat ander bloggers gee om ‘n suksesvolle blog te hê. Elke blogger het maar sy eie idee wat sy blog laat werk, ons almal verskil mos maar, ons lesers verskil ook.
Behalwe natuurlik, dat jy moet probeer om nie te veel spelfoute te maak nie en dat jy jouself moet bekendstel by ander blogs deur kommentaar te lewer op hulle stories, is daar baie wat sê dat ‘n mens se blog een tema moet hê.
Hier is baie mense wat dit regkry, soos die pragtige natuurblogs wat hier is en Coetzee se interessante stories oor dit wat hy in sy wêreld beleef. Rondomtaliedraai se inkopies. Dis almal blogs wat ek baie geniet.
Maar vir my, Toortsie is dit ‘n onmoontlikheid om een tema te hê. Ja, ek hét ‘n tema: My bloginskrywings moet sover as moontlik positief en opbouend wees, en my Christelike waardes weerspieēl, al skryf ek nie in elke blog daaroor nie. Dis redelik waar dit stop.
As ek slegs een tema moes gebruik, sou ek seker sewentig verskillende blogs moes hê en kan julle julle die chaos voorstel?
So, my blog is ‘n mengelmoeskardoes, want ek is ‘n mengelmoeskardoes. Jy moet altyd gereed wees vir ‘n verrassing of ‘n kinkel in die kabel, of dalk nie!
Intussen sê ek dankie vir elkeen wat hier lees, elkeen wat hopelik hier ‘n toffie of suiglekker of soutigheidjie kry waarvan hulle hou.
‹ PreviousToe bel hy
Next ›Die Banting Bootcamp en die gefrangelikoliseerde tiramisu
25 thoughts on “Mengelmoeskardoes”
Maart 20, 2018 om 8:21 vm
Ja nee… jy druk jou hand in die swietspakkie, en het nie ‘n idee wat daar gaan uitkom nie.
Maart 20, 2018 om 8:23 vm
Lekker, né? As al die swiets nou dieselfde moes wees, het julle my kaaaaankal begrawe.
Maart 20, 2018 om 8:31 vm
Ja nee Toorts…. dis definitief nie jy nie. Each to himself soos hulle sê.
Maart 20, 2018 om 8:53 vm
Ek hou ook van ‘n verskeidenheid, want dis altyd ‘n verrassing wat volgende kom.
Maart 20, 2018 om 9:50 vm
Soos wanneer kom perdebytjie se toweropstal episode…. want ons sit op die punt van ons stoele in afwagting!!!
Maart 20, 2018 om 10:12 vm
Ek het dit klaar gepos Kameel. Ek wonder hoekom sien julle dit nie, want omtrent niemand het nog gelees nie.
Maart 20, 2018 om 10:30 vm
Sal weer gaan kyk.
Maart 20, 2018 om 10:42 vm
Ek het al ver heen gelees, maar moet gou regmaak vir die bootcamp. Sal vsnmiddag behoorlik lees as ons op pad is. ❤️
Maart 20, 2018 om 10:47 vm
Geniet jou voorbereidings!
Maart 20, 2018 om 11:28 vm
Maart 20, 2018 om 10:40 vm
Perdebytjie, ek het begin lees asn jou Toweropstalstorie en besef, ek wil elke woord lekker rustig geniet. So, ek bêre hom vir netnou as ons op die pad is. Jy jet jouself oortref!
Maart 20, 2018 om 9:35 vm
Soms, as ek die dag regtig nie weet waaroor om te skryf nie, kry ek inspirasie by julle klomp se verskillende onderwerpe. Te wonderlik hoe mense mekaar eintlik help.
Maart 20, 2018 om 10:39 vm
Ek is mal oor die bloggers. Julke verryk my lewe.
Maart 20, 2018 om 1:50 nm
Ek dink persoonlik dat so ‘n mengelmoes baie interessant is uit die oogpunt van leser, want daar is altyd die element van die onverwagte. Op my eie blog het ek drie afdelings, maar dit het in onbruik geraak, bloot omdat dit eenvoudiger is om bloot te blog en klaar. En glo dit vry, die mandjie waarin al my blog deesdae beland, heet… Mengelmoes!
Maart 20, 2018 om 1:54 nm
Maart 20, 2018 om 1:59 nm
‘n Mengelmoes is ook ‘n tema en ek neig ook om te praat oor alles en nog wat – gewoonlik iets uit my daaglikse lewe. Die mengelmoes hou die geselskap lewendig en interessant. Geniet die Bootcamp.
Maart 20, 2018 om 2:39 nm
Dankie. Op pad nou met bakkevol gefrangelikeerde poeding. Matig gedoen. Sonder ekstra sopies! 🥂
Maart 20, 2018 om 3:31 nm
Dan gaan die Bootcamp geen pret wees nie.
Maart 20, 2018 om 3:46 nm
Ai toggie! Wat vertel jy my nou!
Maart 20, 2018 om 3:47 nm
Maart 20, 2018 om 3:54 nm
Ek dink ek moet maar ‘n paar van die Towerinne invoer, maar aan die ander kant is ek nie seker of ek dit kan waag nie! 😱
Maart 20, 2018 om 3:58 nm
Whaha, jy’s braaf
Maart 20, 2018 om 2:33 nm
Ag Toortsie. Ons is so baie dieselfde. Ek kan ook nie by een tema hou nie. Dit raak vervelig. Ek is mal oor jou inskrywings en wens ons kon bietjie kuier oor ‘n koffietjie. Wie weet, dalk loop ons mekaar eendag raak. Hou so aan, jy doen uitstekend!
Maart 20, 2018 om 2:40 nm
Danke. Die koffie klink lekker.
Maart 20, 2018 om 3:11 nm
Ons sal plan maak 😉